แอนศิริ วลัยกนก

แอนศิริ วลัยกนก  เป็นนักการเมืองชาวไทย สังกัดพรรคประชาชน ได้รับเลือกตั้งเป็นสมาชิกสภาผู้แทนราษฎรกรุงเทพมหานครครั้งแรก ในการเลือกตั้ง พ.ศ. 2566 สังกัดพรรคก้าวไกลผลการเลือกตั้งสมาชิกสภาผู้แทนราษฎร แบบแบ่งเขตเลือกตั้ง เมื่อวันที่ 14 พฤษภาคม 2566

 ประวัติ 
แอนศิริ เติบโตในพื้นที่เขตทุ่งครุ-เขตราษฎร์บูรณะ สำเร็จการศึกษาระดับชั้นมัธยมศึกษา จากโรงเรียนบูรณะศึกษา สำเร็จการศึกษาระดับปริญญาตรี ศิลปศาสตรบัณฑิต (การจัดการโรงแรมและการท่องเที่ยว) มหาวิทยาลัยราชภัฏสวนดุสิต และระดับปริญญาโท บริหารธุรกิจมหาบัณฑิต (การตลาด) มหาวิทยาลัยรามคำแหง เคยประกอบอาชีพในภาคธนาคารมาเป็นเวลา 17 ปี และเป็นผู้จัดการสาขาของธนาคารทหารไทยธนชาต จำกัด (มหาชน) จนถึงปี 2565'แอนศิริ วลัยกนก'จากสาวแบงก์สู่ผู้สมัคร สส.พร้อมโชว์พลังหญิงเก่งแห่งโลกการเงินสู่การแก้ปัญหาปากท้องประชาชนนางสาวแอนศิริ วลัยกนก สภาผู้แทนราษฏรชุดที่ 26 พ.ศ. 2566

 การเมือง 
แอนศิริเข้าสู่การเมือง โดยเริ่มจากดำรงตำแหน่งที่ปรึกษาในคณะกรรมาธิการพัฒนาการเมือง การสื่อสารมวลชน และการมีส่วนร่วมของประชาชน ในสภาผู้แทนราษฏรชุดที่ 25

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แอนศิริได้ลงสมัครรับเลือกตั้งในเขตเลือกตั้งที่ 25 กรุงเทพมหานคร ผลการเลือกตั้งปรากฏว่า แอนศิริได้รับการเลือกตั้งด้วยคะแนนเสียง 35,623 คะแนน หรือคิดเป็นร้อยละ 40.08 โดยชนะ กิตติพล รวยฟูพันธ์ จากพรรคเพื่อไทย ที่ได้คะแนนเสียง 28,189 คะแนนสรุปผลการเลือกตั้ง 2566 แบบแบ่งเขต กรุงเทพฯ ทุกเขต เช็กเลยที่นี่! ต่อมา แอนศิริได้ดำรงตำแหน่งคณะกรรมาธิการการเงิน การคลัง สถาบันการเงินและตลาดการเงิน

 สมาชิกสภาผู้แทนราษฎร 
แอนศิริ วลัยกนก ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 กรุงเทพมหานคร สังกัดพรรคประชาชน

 อ้างอิง 

หมวดหมู่:บุคคลจากกรุงเทพมหานคร
หมวดหมู่:นักการธนาคารชาวไทย
หมวดหมู่:นักการเมืองจากกรุงเทพมหานคร
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนการท่องเที่ยวและการบริการ มหาวิทยาลัยสวนดุสิต
หมวดหมู่:บุคคลจากคณะบริหารธุรกิจ มหาวิทยาลัยรามคำแหง